ERROR將同Jessica合作練定韓文 保錡愛少女时代
2024年05月03日 17:07
東網電視
更多新聞短片
組合ERROR成員保錡及肥仔今日（3日）出席活動，保錡透露除跑步外，近幾個月拍了多個綜藝節目，先後到了日本、泰國、澳門及馬來西亞等地方拍攝。而下月ERROR將聯同MIRROR成員跟少女時代的Jessica合作開騷，肥仔稱正在籌備，並積極練習中：「今次係ERROR第一次同MIRROR喺舞台上合作，知道大家都好期待會擦出咩火花。」他們亦已選好跟Jessica合作的歌曲，保錡直言對此大為期待：「細個都有睇少女时代，好鍾意Jessica、允兒同秀英。（會唔會學定幾句韓文？）佢嘅英文都好好。」他即場大晒港式英文，肥仔則示範由MIRROR成員Alton教他的韓文，但在他演繹下似在講廣東話粗口。
另外，提到母親節，肥仔打算街頭表演自己的歌曲《Dear MaMa》送媽媽，保錡就選擇折現，由於母親節當日撞正Chill Club頒獎禮，他會邀媽媽到場觀看，希望能夠奪取最佳組合銀獎，皆因金獎肯定是MIRROR囊中物。